Keskustelu mallineesta:JPK

message: (keskustelu siirretty kohdasta Keskustelu:Jalkapallon Suomen Cup, jossa keskusteltiin tämän mallineen soveltamisesta)
Mallineessa on nyt pohjat valmiina kirjoille 1950 lähtien. Tiedot on syötetty joteskuten 1980 lähtien. Saa täydentää kenellä tietoja on ja jaksaa naputella... --Aulis Eskola (keskustelu) 10. elokuuta 2013 kello 00.08 (EEST)
replies: text: Kävin läpi 1978-2002. 2003 ja 04 tekijöiksi oltiin merkattu valokuvaajatkin, vanhemmista ainakin puuttuu joitakin valokuvaajat-merkintöjä, en pannut. Mikä on julkaisupaikka? 97 ei ole merkattu, mutta 98 on merkattu, miksi eroavat? Miksi 2003 julkaisupaikka on merkattu Helsinki, vaikka on painettu Hämenlinnassa.  –Kommentin jätti ACFCjne Kuopio (keskustelu – muokkaukset)
replies: text: :Käsittääkseni näihin ei laiteta painajia eikä painopaikkoja. Vain julkaisija eli kustantaja SPL (Suomen Palloliitto) ja sen paikkakunta (Helsinki). Katso myös :Malline:Kirjaviite.

text: :Vanhemmista kirjoista oli vähän hatarasti tietoja kirjaston tietokannassa ja muualla netissä, ei ole kirjoja käsillä. Tekijöitä ei ollut monessakaan kohdassa eritelty ja joissakin kohdin on pitkiä listoja ja joissakin vaan tyyliin "Lahtinen ja muita". Siellä on varmaan lapsuksiakin joukossa. Tärkeintä on esittää nuo lähteet vain selkeän tunnistettavasti. --Aulis Eskola (keskustelu) 10. elokuuta 2013 kello 18.32 (EEST)
Esim. Piki-verkkokirjasto antaa tällaiset tiedot:
*Jalkapallokirja. 2003
*Tekijä:  Soininen, Heidi
*Tekijä: Tamminen, Juha
*Julkaisuvuosi: 2002
*Aineistolaji: Kirja
*Painos: 68. vsk
*Kategoria: Tietokirjallisuus
*Kustantaja: Helsinki : Suomen palloliitto, [2002]
*Sarja: 0787-7188
*Lisätietoja: 640 s. : kuv. ; 21 cm. 
Julkaisija on tuossa kustantaja eli "Suomen palloliitto" ja julkaisupaikka on kustantajan paikkakunta eli "Helsinki". Sarja on ISSN eli kausijulkaisun tunnus. --Aulis Eskola (keskustelu) 10. elokuuta 2013 kello 18.50 (EEST)

text: Johtuukohan yo. Piki-sisältö Kattojärjestön höntsäämisestä, joka siis näkyy ulottuvan jopa ei-substanssijuttuihin. Wikiohjeessahan julkaisupaikka ei siis ole automaattisesti kustantajan kotipaikka. Merkkaan 50- jne kirjoihin niissä esitetyn paikkakunnan. Valokuvaajat olen merkannut kirjan tekijöiden joukkoon vain silloin kun he ovat merkityt kirjan tekijöiksi, noin aion toimia jatkossakin, vaikka kuvat olisivat huippukuvaaja-Tammisen kamerasta. -ACFCjne Kuopio (keskustelu) 10. elokuuta 2013 kello 19.42 (EEST)
replies: text: :Paikkakuntien kanssa on usein säätöä kirjaviitteissä: on kustannuspaikka ja joskus erillinen julkaisupaikka. Wikissä näyttää olevan perinteisemmän kirjatermin "kustantaja" sijaan olevan käytössä "julkaisija", joka kattaa paremmin kaikenmoiset pienimuotoisetkin julkaisut. Tieto voidaan korvata painopaikkakunnallakin, jos muuta ei ole saatavissa. Tiedolla lähinnä palvellaan kiinnostuneen lukijan materiaalin hankintaa, jolloin kustantaja/julkaisija ja tämän paikkakunta on painotaloa tärkeämpää. Paikan voi päätelläkin. Tässä tapauksessa tiedämme, että SPL on helsinkiläinen, mutta onko se vain materiaalin laatija vai onko se julkaisija/kustantaja? Vai mikä on näiden Jalkapallokirjojen julkaisukanava - se lienee avainkysymys?

text: :Ohjeita kirjaviitteisiin:

text: :* - "Julkaisijaksi merkitään se kanava, jota myöten teos on tullut julkisuuteen. Se voi olla kustantamo, painopaikka tai julkaisusarjan nimi. Julkaisijan kotipaikaksi merkitään se kaupunki, jossa julkaisija toimii."

text: :*.

text: :Itse käytin sitä tietoa, mikä oli helpoimmin saatavilla. --Aulis Eskola (keskustelu) 10. elokuuta 2013 kello 22.36 (EEST)
Fennica (kansallisbibliografia) kirjaa teokset joukkona näin:
* Nimeke:Jalkapallokirja : Suomen palloliiton julkaisu.
* Numerointitiedot:11. vsk.(1946)-
* Julkaistu:Helsinki : Suomen palloliitto, 1946-
* Nykyinen ilmestymistiheys:Kerran vuodessa.
* ISSN:0787-7188
* Avainnimeke:Jalkapallokirja
* Jatkaa julkaisua:Pallokirja
* Muu(t) tekijä(t):Suomen palloliitto.
Helsingin kirjasto näin:
*Teoksen nimi Jalkapallokirja. 2003 / vastaava toimittaja: Heidi Soininen ; valokuvat: Juha Tamminen
*Julkaisutiedot Helsinki : Suomen palloliitto, 2002
*Painos 68. vsk.
*Huomautus Suomen palloliiton julkaisu
*Aineistolaji KIRJA / BOK
*Huomautus ISSN 0787-7188
*Ulkoasu 640 s. : kuv., taul. ; 21 cm 
Nämä tapaavat kirjata siis "Suomen palloliitto" ja "Helsinki". --Aulis Eskola (keskustelu) 11. elokuuta 2013 kello 00.19 (EEST)

text: Minä puhun wikiohjeesta ja sen lähdetiedon julkaisupaikasta, miten se ohjeen mukaan kirjataan. Esimerkki: jos kirjan nimisivulla lukee esim. Jalkapallokirja XV-1955, Suomen Palloliiton virallinen julkaisu, toimittanut John Gustafsson, Vaasa 1955, Vaasan kirjapaino.

text: ehdotat siis yo:n julkaisupaikaksi wikiohjeen perusteella merkattavaksi Helsinki. Kaikki tiedot 1950-77 olen siis merkannut väärin, jos joku haluaa korjata julkaisupaikaksi Kattojärjestön kotipaikan, korjatkoon. Julkaisijan kohdalle olisi mielestäni perusteltua merkata SPL Helsinki, mutta noinhan ei ollut missään valmispohjassa, enkä alkanut muuttaa käyttämääsi wiki"periaatettta". -ACFCjne Kuopio (keskustelu) 11. elokuuta 2013 kello 09.40 (EEST)
replies: text: :Vaasa ei ole kirjan julkaisupaikka, vaan kirjan painopaikka. Viitteissä painopaikalla ei nykyisin ole juurikaan merkitystä, joten sitä ei ole syytä kirjata lähdemerkintöihin (näin ohjataan usein myös tieteellisessä kirjoittamisessa; tietysti kirjoissa edelleen asia merkitään näkyviin). Viitetietojenhan tarkoituksena on auttaa tiedon tarkastajaa tai asiasta kiinnostunutta löytämään kyseisen kirjan. Aiemmin painajalla ja painopaikalla oli suurempi merkitys kirjan etsimisessä, mutta nykyään painajan merkitys on hyvin minimaalinen, joten sitä ei siis tarvitse merkitä. Kirjan tietoihin riittää julkaisijan nimi ja sen kotipaikka. Julkaisija Jalkapallokirjoilla on tosiaan Suomen Palloliitto, sen kotipaikka lienee Helsinki. Nämä ei siis ole myöskään mitään "wikiperiaatteeita", vaan ihan yleisiä viittausperiaatteita. --PtG (keskustelu) 11. elokuuta 2013 kello 09.54 (EEST)
replies: text: ::Noissa vanhoissa JP-kirjoissa vastaava toimittaja käytännössä vaikutti painotalon paikkakunnalla, Gustafsson esim. Vaasassa. Asian kannalta tuo on tietysti sekundääristä. Uusissa JP-kirjoissa on joissakin merkattu painotalo. Kattojärjestön käyttämän höntsätään-periaatteen mukaisesti painotalo on merkattu vain, jos joku on huomannut tuon. Tietyn lajin omakustanteita nämä kirjat ovat aina olleet, minkäänlaista kustannustoimittamista niille ei liene ole koskaan tehty. Allekirjoitan, että nykyään lähteissä painotalopaikkakunnalla ei ole samaa painoarvoa kuin aikaisemmin, ”Malline: Kirjaviite”:ssä se on jo esitettykin vaillinaiseksi. -ACFCjne Kuopio (keskustelu) 11. elokuuta 2013 kello 11.42 (EEST)
replies: text: ::: Koska lähdetietojen tarkoituksena tosiaan on auttaa esimerkiksi käytetyn kirjan löytämisessä, niin suosittelisin merkitsemään viitteet samalla tavalla kuin yleisesti kirjastoissa merkitään (jos me ruvetaan sooloilemaan ja merkitsemään eri tavalla kuin esimerkiksi kirjastojen luetteloinnissa on merkitty, kirjan löytäminen vaikeutuu). Urheilukirjaston hakukoneessa tuo XV Jalkapallokirjan julkaisijaksi on merkitty [Helsinki] : Suomen palloliitto. Hakasulkeet käsittääkseni tarkoittaa sitä, että julkaisupaikkaa ei löydy teoksesta. Mutta tosiaan nämä ovat sekundäärisia asioita; julkaisu- tai painopaikan merkitseminen ei välttämättä tällaisessa tapauksessa ole kovinkaan tarpeellista. --PtG (keskustelu) 11. elokuuta 2013 kello 12.01 (EEST)
replies: text: ::::Eikös täällä pidä toimia ensisijaisesti siten, miten ohjeistus ”esittää” ja/tai wiki”auktoriteetti” vaatii, jos haluaa tekstinsä esille. Ei muuta lisättävää, kuin että osaan kyllä lukea, ja uskon UK-väen myös osaavan; XV-JPK:n (julkaisu- ja) painopaikka on kerrottu, joku muu syy ilmeisesti selittäjänä. Omakustanteet taitaa olla vaikeimpia tapauksia, niiden julkaisijat eivät ole usein edes julkaisualankaan ammattilaisia. Takin hakuun lähden. -ACFCjne Kuopio (keskustelu) 11. elokuuta 2013 kello 12.59 (EEST)
replies: text: :::::Onkohan mitään tarkkaa wikiohjeistusta julkaisupaikoista tehtykään koskaan? Yleisiä käytäntöjä niissä ohjeissakin yritään yleensä toistella tällaisissa asioissa, jos ohjeita onkin.

text: :::::Julkaisijasta :Malline:Kirjaviite näyttää ohjeistavan "Tähän ei merkitä teoksen painanutta kirjapainoa, ellei se ole myös teoksen kustantaja tai julkaisija." Mutta julkaisupaikalle on annettu vain kenttä ilman tarkempaa täyttöohjetta.

text: :::::Tuo PtG:n kertoma hakasuljekäytäntö näyttää olevan käytössä yleisesti kuten esim.  ohjeistaa: siinä kerrotaan jotakin tietoa viittauksen kohteesta, jota ei kohdemateriaalissa suoraan kirjaimellisesti ole.

text: :::::Mielenkiintoisia yksityiskohtia lähteistämisestä. Mutta tärkeämpää on se, että nyt tällä mallineella saa helpolla merkittyä artikkeleihin JPK-vuosikertoja 1950- :) Samalla meikäläinen oppi lisää mallineiden värkkäämisestä... --Aulis Eskola (keskustelu) 11. elokuuta 2013 kello 14.05 (EEST)
thread_title:  Mallineen tiedoista 

message: Malline tulostuu artikkelisivulla niin, että tekijä on "Soininen, Heidi". Todellisuudessa hän on toimittaja. Mistä tiedon voi korjata, kun nimeä ei näy täällä eikä siellä. --Abc10 (keskustelu) 4. maaliskuuta 2022 kello 18.28 (EET)
replies: text: Nimi näkyy ihan tämän mallineen wikikoodissa, jota voi muokata samaan tapaan kuin minkä tahansa muunkin wikisivun koodia. Oikeita tekijätietoja voi tarkistaa kirjastosivultani, ellei itse teoksia ole käytössä. --Lax (keskustelu) 5. maaliskuuta 2022 kello 08.01 (EET)
replies: text: :Virhe näyttää olevan johdonmukainen, ja on siis parempi, että väärät tiedot lisännyt käyttäjä tekee korjaukset itse. Wikipedistien alasivut eivät ole sen luotettavampia lähteitä kuin wikipedistien kirjoittamat artikkelitkaan. Siksi kannattaa aina käyttää luotettavia lähteitä Finna, paina: "Näytä kaikki tiedot". --Abc10 (keskustelu) 5. maaliskuuta 2022 kello 08.49 (EET)
replies: text: :: Finnassakin on (ainakin ollut) virheitä, kuten varmaan hyvin tiedät, joten itse teokset olisivat parempi lähde tuohon, mutta jos niitä ei ole, niin Finnallakin voi edetä. Minä itse en ainakaan muista käyttäneeni tätä mallinetta, joten siksikään en koe kiinnostusta korjailla sitä. --Lax (keskustelu) 5. maaliskuuta 2022 kello 09.10 (EET)
replies: text: ::: Totta kai jokaisessa tietokannassa on virheitä, sillä niitä tekevät ihmiset (tai ovat ainakin ennen tehneet). Jos löytää virheen, ei kannata jäädä odottamaan, että joku muu sen ilmoittaa. Jokaisen kirjan tietojen vieressä Finnassa lukee: "Kysymyksiä tai palautetta aineistosta?" ja sen alla painike "Ota yhteyttä", Kansalliskirjastossa: "Anna palautetta tämän sivun tiedoista". Tieto tarkistetaan ja tarvittaessa korjataan. Ilmoituksista ollaan aina kiitollisia. Vanhemmat tietosivut ovat aika vaatimattomia tai ainakin vaihtelevat kirjastoittain, joten kannattaa vertailla sivun oikeassa reunassa olevan listan kirjastojen sivuja (tosin vanhoissa kirjoissa listaa ei aina ole). --Abc10 (keskustelu) 5. maaliskuuta 2022 kello 09.34 (EET)
thread_title:  Korjattavaa